Sag om udlæg i modparts bankkonti for påløbne skyldige dagsgebyrer som følge af, at køretøj ejet af modpart ikke havde lovpligtig ansvarsforsikring
Ret: Retten i Herning (1. instans)
Faggruppe: Fogedsag — Almindelig fogedsag
Sagsemner: Udpantning;

/

Krav på dagsgebyrer for over 200.000 kroner  
31-årig mand fra By pålagt dagsgebyrer for over 200.000 kroner for manglende ansvarsforsikring på
personbil.

Sagsnummer: FS 1-4332/2021

Dansk Forening for International Motorkøretøjsforsikring havde siden marts 2020 pålagt den 31-årige mand
dagsgebyrer for manglende ansvarsforsikring på hans personbil. Dansk Forening for International
Motorkøretøjsforsikring sendte herefter sagen til fogedretten i oktober 2021 med henblik på inddrivelse af
de nu mere end 150.000 kroner, som var påløbet i dagsgebyrer.   

Den 31-årige mand forklarede i fogedretten, at han i 2017 havde mistet sit kørekort og solgt bilen. I denne
periode havde han været psykisk ustabil, og havde derfor ikke reageret på breve, herunder breve fra Dansk
Forening for International Motorkøretøjsforsikring. Køberen af bilen havde lovet at tage pla-derne af bilen
med det samme, da bilen skulle restaureres.

Den 31-mand blev givet frist til at dokumentere, at han havde solgt bilen, og han bedt om at undersøge,
hvem der havde købt bilen tilbage i 2017. Under et senere fogedmøde forklarede den 31-årige mand, at det
ikke var lykkedes ham at finde dokumentation for salget af bilen, herunder oplysninger om køberen af bilen.

Fogedretten fandt, at den 31-årige mand ikke havde dokumenteret, at han havde solgt bilen og lagde
herefter oplysningerne i køretøjsregistreret til grund, hvoraf fremgik at den 31-årige mand var ejer og bru-
ger af bilen.   

Dagsgebyrerne var på dette tidspunkt løbet op på over 200.000 kroner. Den 31-årige mand havde et kon-
toindestående på 100.000-110.000 kroner, hvoraf Dansk Forening for International Motorkøretøjsforsik-ring
fik udlæg for 80.000 kroner.